Lav et referat af nedenstående tekst:

Tekst:
Svend Aage Madsen måtte ud at købe gummistøvler for at kunne komme til sin bil, der stod parkeret bag ved SuperBrugen. - De kostede 400 kroner. Jeg er da lidt træt af, at man skal investere i et par gummistøvler for at kunne hente sin bil, lyder det fra Svend Aage Madsen, som måtte konstatere, at sokkerne alligevel blev våde, fordi vandet skvulpede over. Sker jævnligt Det er det lavtliggende område ud til Hobro Vesterfjord, hvor SuperBrugsen har parkeringsplads, der er oversvømmet. Heldigvis var det kun et par overnattende biler, det gik ud over denne gang. Men oversvømmelsen, som kommer fra Hobro Vesterfjord er et tilbagevendende fænomen. - Vi havde et lignede tilfælde i februar, fortæller Søren Erikstrup, som er direktør i Mariagerfjord Vand. - Denne gang viser vores målinger, at vandet i fjorden er en halv meter over normal vandstand. SuperBrugsen har kontaktet Mariagerfjord Kommune for at få en pumpe sat op. Men pumpen, som nu er fjernet, var der af andre årsager, fortæller Søren Erikstrup. Klimasikring løser problemet Han oplyser, at problemet med oversvømmelse i byens centrum først bliver løst med den klimasikring, som Mariagerfjord Kommune er i gang med. - I den forbindelse kommer der en ny sluse og en kæmpepumpe, og så vil oversvømmelserne være fortid, siger Søren Erikstrup, som forventer, at det sker inden udgangen af 2023. Se video fra oversvømmelsen her.

Referat:
En ulykke kommer sjældent alene - for det var ikke kun sneen, der skabte problemer i Hobro. Vejrforholdene over Kattegat sendte så meget vand ind i Mariagerfjord, at det gav oversvømmelse i Hobros centrum.